พาเพื่อนสาวดีกรีสาวแซ่บมาแซ่บแต่เช้า ด้วยว่าสาวแซ่บก็ต้องของแซ่บๆ วันนี้สองสาวคราวป้าแบบคุณป้าและคุณเพื่อนมาที่ร้านดัง พิกัดบอกอีกทีก็คือมาให้ถึงพัทยาใต้แล้วยูเทิร์นให้รถหันไปทางพัทยาเหนือแล้วเตรียมเลี้ยวซ้ายตรงปากซอยมีป้ายเป็นรูปหมูบอกอยู่ ซอยแคบไปนิด ที่จอดรถอึดอัดไปหน่อย ตั้งสติให้ดีเวลาขับรถ
เมนูเริ่มต้น 'เล้งแซ่บ' (95) แซ่บแน่นอนเพราะพริกขนมากี่สวน แซ่บแต่อร่อย น้ำซุปก็ซดคล่องคอ เนื้อหมูก็เปื่อย สั่งข้าวสวยมาเพิ่มพลังอีกถ้วย ตามจริงเขามีถ้วยใหญ่ๆแบบว่าใหญ่เกือบเท่าโต๊ะ แต่ว่าเราสั่งถ้วยเล็กเพราะจะสั่งอย่างอื่นต่อ
'ต้มเลือดหมูต้มยำ' เมนูเด็ดร้านนี้ต้องต้มเลือดหมู อยากให้เด็ดกว่าเดิมต้องสั่งต้มยำ เพราะมันเข้มข้นและอร่อยมาก เลือกเครื่องได้ด้วยว่าอยากสั่งอะไรหมูบะช่อมั๊ย หรือจะหมูกรอบ ใส่เต้าหู้ก็ยังได้
'เล้งจืด' แสบท้องจากแซ่บๆมาสองถ้วย ปิดท้ายด้วยต้มกระดูกจืด ซึ่งจืดจริง มันมาปิดท้ายเลยกลายเป็นจืดไป เอาไว้ใครไม่ใช่สายเผ็ดลองสั่งอันนี้ละกัน อร่อยอยู่แบบไม่ปวดท้อง
